stanford-oval/wikipedia huggingface dataset:
אליפות סאו פאולו בכדורגל
עונת 2012 > שלב הליגה

להלן רשימת המשתתפות בתחרות, לפי מקומן בשלב הבית (ליגה). שמונה הראשונות (מסומנות בירוק) משתתפות בשלב הנוקאאוט. ארבע האחרונות (המסומנות בוורוד) "יורדות" לסדרה א2 ב-2013.
| מקום | קבוצה | עיר | מקום ב-2010 | אליפויות | האחרונה |
| --- | --- | --- | --- | --- | --- |
| 1 | קורינתיאנס | סאו פאולו | 2 | 29 | 2018 |
| 2 | סאו פאולו | סאו פאולו | 4 | 21 | 2005 |
| 3 | סנטוס | סנטוס | 1 | 22 | 2016 |
| 4 | גוארני | קמפינאס | 2 (סדרה א2) | 0 | - |
| 5 | פלמיירס | סאו פאולו | 3 | 22 | 2008 |
| 6 | מוז'י מירים | מוז'י מירים | 11 | 0 | - |
| 7 | ברגנטינו | ברגאנסה פאוליסטה | 15 | 1 | 1990 |
| 8 | פונטה פרטה | קמפינאס | 5 | 0 | - |
| 9 | מירסול | מירסול | 7 | 0 | - |
| 10 | אואסטה | איטפוליס | 6 | 0 | - |
| 11 | ליננסה | לינס | 14 | 0 | - |
| 12 | סאו קאאטנו | סאו קאאטנו דו סול | 9 | 1 | 2004 |
| 13 | פאוליסטה | ז'ונדיאאי | 10 | 0 | - |
| 14 | איטואנו | איטו | 16 | 1 | 2002 |
| 15 | בוטפוגו | ריבייראו פרטו | 13 | 0 | - |
| 16 | 15 מפירסיקאבה | פירסיקאבה | 1 (סדרה א2) | 0 | - |
| 17 | פורטוגזה | סאו פאולו | 8 | 3 | 1973 |
| 18 | גוארטינגטה | גוארטינגטה | 12 | 0 | - |
| 19 | קטנדובנסה | קטנדובה | 3 (סדרה א2) | 0 | - |
| 20 | קומרסיאל | ריבייראו פרטו | 4 (סדרה א2) | 0 | - |
עונת 2012 > שלב הנוקאאוט

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  קורינתיאנס |  2 |   |   |  |  |   |   |  |  |
|  |  קורינתיאנס |  2 |   |   |  |  |   |   |  |  |
|  |  פונטה פרטה |  3 |   |   |  |  |   |   |  |  |
|  |  פונטה פרטה |  3 |   |   |  פונטה פרטה |  1 |   |   |  |  |
|  |  |  |   |   |  פונטה פרטה |  1 |   |   |  |  |
|  |  |  |   |   |  גוארני |  3 |   |   |  |  |
|  |  גוארני |  3 |   |   |  גוארני |  3 |   |   |  |  |
|  |  גוארני |  3 |   |   |  |  |   |   | שני משחקים | שני משחקים |
|  |  פלמיירס |  2 |   |   |  |  |   |   | שני משחקים | שני משחקים |
|  |  פלמיירס |  2 |   |   |  |  |   |   |  גוארני |  0 - 2 |
|  |  |  |   |   |  |  |   |   |  גוארני |  0 - 2 |
|  |  |  |   |   |  |  |   |   |  סנטוס |  3 - 4 |
|  |  סאו פאולו |  4 |   |   |  |  |   |   |  סנטוס |  3 - 4 |
|  |  סאו פאולו |  4 |   |   |  |  |   |   |  |  |
|  |  ברגנטינו |  1 |   |   |  |  |   |   |  |  |
|  |  ברגנטינו |  1 |   |   |  סנטוס |  3 |   |   |  |  |
|  |  |  |   |   |  סנטוס |  3 |   |   |  |  |
|  |  |  |   |   |  סאו פאולו |  1 |   |   |  |  |
|  |  סנטוס |  2 |   |   |  סאו פאולו |  1 |   |   |  |  |
|  |  סנטוס |  2 |   |   |  |  |   |   |  |  |
|  |  מוז'י מירים |  0 |   |   |  |  |   |   |  |  |
|  |  מוז'י מירים |  0 |   |   |  |  |   |   |  |  |
טבלת אליפויות לפי קבוצה

| מקום | קבוצה | אליפויות | סגנויות | אליפות אחרונה |
| --- | --- | --- | --- | --- |
| 1 | קורינתיאנס | 29 | 21 | 2018 |
| 2 | פלמיירס | 22 | 24 | 2008 |
| 3 | סנטוס | 22 | 11 | 2016 |
| 4 | סאו פאולו | 21 | 16 | 2005 |
| 5 | פאוליסטנו | 11 | 10 | 1929 |
| 6 | סאו פאולו אתלטיק | 4 | 1 | 1911 |
| 7 | פורטוגזה | 3 | 4 | 1973 |
| 8 | אתלטיקה דאס פלמיירס | 3 | 0 | 1915 |
| 9 | ז'רמניה | 2 | 3 | 1915 |
| - | אמריקנו | 2 | 3 | 1913 |
| 11 | אינטרנסיונל (סאו פאולו) | 2 | 2 | 1928 |
| - | סאו בנטו | 2 | 0 | 1925 |
| 13 | איטואנו | 2 | 0 | 2014 |
| 14 | סאו קייטנו | 1 | 1 | 2004 |
| - | רד בול ברגנטינו | 1 | 0 | 1990 |
| - | אינטר דה לימיירה | 1 | 0 | 1986 |
הקבוצות המסומנות בוורוד אינן קיימות עוד.
ראו גם

ליגת העל הברזילאית
אליפות ריו דה ז'ניירו בכדורגל
חתירה (ספורט)

חתירה היא פעילות ספורט ימי בה החותר מנתב את כוח רגליו, גבו וזרועותיו להנעת המשוטים באמצעותם מתקדמת סירת החתירה על פני המים. בסגנון החתירה האקדמית, החותר יושב על כיסא מסילה, כשגבו לכיוון התנועה ופניו פונות לירכתיים. מכיוון שפעילות זו התארגנה כספורט במועדונים באוניברסיטאות, נקרא ספורט זה עד היום "חתירה אקדמית".
חתירה
ישנם שני סוגי חתירה, המכתיבים את מבנה הסירות ואת אבזורן:
חתירה כפולה: לכל חותר יש שני משוטים, אחד בכל ידת נעשית בסירת יחיד, זוגית או רביעייה.
חתירת משוט: נעשית בסירת זוגות, רביעיות, ושמיניות, בה לכל חותר משוט אחד בלבד אותו אוחזים בשתי הידיים, כשלכל צד יש שם: צד "Port" וצד "Starboard", או לחלופין צד "Stroke" וצד "Bow".
אלוף ישראל בסירת יחיד דני פרידמן
היסטוריה

ישנן עדויות מתוארכות - מהמאה ה-15 לפנה"ס, על חתירה במצרים הקדמונית ומאוחר יותר על יכולות החתירה של לוחמי המאיה.
ספורט החתירה המודרני, החל להתפתח באזור לונדון כבר בתחילת המאה ה-18, בתחרויות בין משיטי סירות מונית שהעבירו תושבים בין גדות הנהר.
מועדוני חתירה נפתחו באיטון ובוסטמינסטר במאה ה-18. ב-1829 התקיימה תחרות (רגאטה) סירות מרוץ ראשונה בין מועדוני אוניברסיטת קיימברידג' ואוניברסיטת אוקספורד בה ניצח מועדון אוקספורד. תחרות החתירה של דטרויט, נערכה לראשונה ב-1839 והחל מ-1852, מתקיימת תחרות מסורתית בין אוניברסיטאות הרווארד וייל. תחרות זו, השנייה בחשיבותה בעולם החתירה לאחר התחרות בין שתי האוניברסיטאות האנגליות.
היסטוריה > אטימולוגיה

בתנ"ך מופיע הפועל ח.ת.ר. בהקשר של הנעת ספינה פעם אחת בלבד בספר יונה, אך לפי חלק מהפרשנים הכוונה לתאר מאמץ ויגיעה ולא דווקא חתירה במשמעותה הנוכחית.
ציוד > סירות

סירות החתירה האקדמית הן ארוכות, צרות וחצי מעוגלות בתחתיתן, על מנת להקטין את החיכוך עם המים למינימום האפשרי. במקור הסירות נבנו מעץ (עד היום סירות עץ נחשבות לקלאסיות ביותר).
כיום, הסירות נבנות משילוב של פחמן וחלת דבש או לחלופין פיברגלס, בגלל יתרון המשקל והחוזק.
יש מגוון רב של סוגי סירות. אלו הם הקיימים בארץ:
סירת יחיד - (באנגלית - Single Sculls) סירה לחותר יחיד.
זוגית כפולה - (באנגלית - Double Sculls) סירה לשני חותרים שבה כל חותר משתמש בזוג משוטים.
זוגית משוט ללא הגאי (מאנגלית: Pair) - סירה לשני חותרים שבה כל חותר משתמש במשוט אחד בלבד.
רביעייה כפולה - (באנגלית - Quadrouple Sculls) סירה ל־4 חותרים שבה כל חותר משתמש בזוג משוטים.
רביעייה "משוט אחד" - (באנגלית Four) סירה ל־4 חותרים שבה כל חותר משתמש במשוט אחד בלבד. סירה זו יכולה להיות בלי או עם הגאי המכוון את הסירה.
שמינייה - (באנגלית - Eight) סירה ל־8 חותרים, בסירה מסוג זה כל חותר משתמש במשוט אחד בלבד. בשמינייה תמיד יש הגאי.
ציוד > משוטים

למשוט הגרזן ארבעה חלקים:
ידית - מסייעת להחזיק את המשוט בצורה יציבה ובטוחה.
טבעת ושרוול - נקודת החיבור של המשוט לסירה.
מוט המשוט - מעניק למשוט אורך וכך הוא נע בקלות.
הלהב - החלק שנמצא בתוך המים ומניע את הסירה.
ציוד > חלקי הסירה

לסירה מספר חלקים:
המלגז - מסגרת לולאה קשיחה המשמשת כציר החיבור בין המשוט והסירה. בלי המלגז אי אפשר לחתור בסירה.
המסילה והכיסא - המסילה מאפשרת את תנועת הכיסא קדימה ואחורה על מנת לגייס את כוח הרגליים והגב להארכת משך הגריפה. המסילה עצמה מקובעת לסירה, אך ניתן לכוונה בהתאם לממדי הגוף של החותר ואורך תנועת החתירה שלו.
הנעליים - הנעליים מקובעות לסירה ומקנות לחותר יציבות. את הנעליים ניתן להחליף ולהזיז בהתאם לצורכי החותר ולטכניקה שהמאמן מתאים לו.
גוף הסירה - גוף הסירה משתנה בתאם למשקל שהסירה מותאמת לו, לכמות החותרים, ולדגם עצמו.
ציוד > מושבים

המושבים ממסופרים כך שמי שיושב בירכתיים, הנקרא גם מכתיב הקצב, נקרא STROKE. החותרים האחרים חייבים לעקוב אחריו. בכל הסירות חוץ משמינייה, מי שיושב בחרטום אחראי לניווט הסירה, להגיד לחותרים האחרים לאן לפנות, ובאיזה משוטים לחתור. בשמינייה עושה זאת ההגאי, שלא חותר, ויושב מול ה-STROKE.
ציוד > מכונות חתירה

מכונות החתירה נועדו לאימוני חתירה כאשר אי אפשר לרדת למים עקב מזג האוויר וכדי לשפר את יכולת החותר "על יבש". כיום אפשר למצוא מכונות חתירה כמעט בכל חדר כושר.
תחרויות חשובות

החתירה הנה ענף אולימפי, השלישי בגדלו במספר המשתתפים. באולימפיאדה ישנם 14 מקצי חתירה שונים, 7 מקצי גברים ו-7 לנשים. כל שנה יש אליפות עולם בקטגוריות שונות וכן שלוש תחרויות גביע עולם. כמו כן מתקיימות אליפויות יבשות, ארציות ותחרויות אחרות כמו אליפות המסטרס, אליפות חתירת החופים ותחרויות HEAD OF THE RIVER אזוריות.
תחרויות חשובות > The Boat Race

תחרות חתירה עתיקה ומפוארת בין שתי האוניברסיטאות אוקספורד וקיימברידג'. התחרות החלה ביזמתם של שני חברים, צ'ארלס מריווייל (Charles Merivale), שלמד וחתר בקיימברידג' וצ'ארלס וורדסוורת' (Charles Wordsworth) שלמד באוקספורד. ב-12 במרץ 1829 הזמינה קיימברידג' את אוקספורד להתחרות וכך נולדה המסורת האגדית. התחרות הראשונה התקיימה ליד העיירה הנלי לאורך כמייל וחצי ובה אוקספורד ניצחה בקלות. התחרויות הבאות עברו ללונדון. התחרות נערכת כל שנה מגשר פטני עד גשר צ'יזוויק לאורך מסלול של 6.8 ק"מ מול קהל של מאות אלפים. התחרות נערכת בקטגוריית גברים, נשים וכן קלי וקלות משקל כאשר יש גם תחרות של צוותי עתודה. זו אחת מתחרויות הספורט הוותיקות בעולם ומתקיימת מ-1829 כאשר רק במלחמות העולם היא בוטלה והיא במידה רבה ההשראה לספורט החתירה.
תחרויות חשובות > הרגאטה השנתית בין הרווארד לייל

הרגטה (תחרות) בין הרווארד וייל היא תחרות שנתית בין שתי האוניברסיטאות. התחרות נערכה לראשונה בשנת 1852. זוהי התחרות העתיקה ביותר בין האוניברסיטאות בארצות הברית. החותרים חותרים למרחק 4 מייל.
קהל הצופים בתחרות עומד על כ-250 אלף צופים.
תחרויות חשובות > Head of the Charles Regatta

תחרות החתירה (Head of the Charles Regatta) נוסדה על ידי חותרי אוניברסיטת קיימברידג' בשנת 1965, והיא תחרות חתירה בסגנון "Head of the river". בסגנון זה כל סירה מזנקת בהפרש מסירה אחרת והתוצאה נקבעת על פי מדידת זמנים. תחרות זו נערכת בנהר צ'ארלס (בבוסטון, מסצ'וסטס) זוהי תחרות החתירה הגדולה בעולם ומדי שנה מתחרים בה מעל ל-8000 ספורטאים וצופים בה מעל ל-300 אלף צופים. אורך התחרות הוא 3 מייל שהם כ-4.8 קילומטר (המרחק אותו חותרים באליפות העולם הוא 2 קילומטר). התחרות מתחילה ממועדון החתירה של אוניברסיטת בוסטון עד גשר אליוט (ממש לפני מועדון החתירה של אוניברסיטת נורת'איסטרן Northeastern University).
חתירת חופים

חתירת חופים היא חתירה בים (באנגלית: Coastal rowing). החתירה בים קשה יותר מהחתירה הרגילה (המתרחשת באגמים ונהרות) מכיוון שיש להתמודד עם גלים גבוהים יותר, זרם מים חזק יותר ורוחות ים. לכן, כדי לשמור על יציבות הסירה, סירת חתירת חופים מסיבית יותר וגדולה יותר וחרטומה כולל כיס אוויר לשיפור הציפה שלה.
בחתירת החופים משתמשים גם כדי לחצות אוקיינוסים. האמריקנים סמולסן והרבו היו הראשונים לחצות אוקיינוס כשב-6 ביוני 1896 הם חתרו ממנהטן לצרפת (כ-5230 ק"מ). חתירה זו ארכה כ-55 ימים ו-13 שעות. בסקיף (סירה ליחיד) הראשון שיצא למסע כזה (19 ביולי 1969) חתר ג'ון פיירפקס, אשר יצא מקנדה והגיע לאירלנד.
כיום יש את תחרות חתירת האוקיינוס האטלנטי. בתחרות זו חותרים כ-4700 קילומטר. התחרות מתחילה באיים הקנריים ומסתיימת בקריביים ומתקיימת בחודש אוקטובר מדי שנה.
חתירת חופים היא ספורט שמתאים מאוד למדינת ישראל. בישראל אין הרבה אגמים ונהרות, וזוהי מדינה שטופת שמש עם גלים ורוחות בעוצמה נמוכה.
חתירה בישראל

ספורט החתירה הובא לארץ ישראל על ידי חותרים יהודים שברחו מאירופה לא"י המנדטורית בעקבות עליית הנאצים לשלטון. רובם חתרו באוניברסיטאות בגרמניה אך היו מספר חותרים שבאו ממועדון החתירה "עברייה". העולים הצליחו להביא מספר סירות עימם. מספר סירות שהגיעו, נשלחו מגרמניה לתחרות בספרד ומשם הביאו אותן ארצה. בתחילה, הוקמו שני מועדונים, האחד בחיפה והשני בתל אביב.
חתירה בישראל > איגוד החתירה הישראלי

איגוד החתירה הוא עמותה רשומה המוכרת על ידי ממשלת ישראל וע"י הוועד האולימפי כארגון בעל הסמכות בכל הנוגע לענף החתירה בישראל.
האיגוד מייצג ארבעה מועדונים (ראו להלן): בתל אביב, בחיפה ובטבריה וכ-250 חותרים רשומים בכל הרמות: מתחילים, ילדים, נוער, בוגרים ומסטרס, החותרים לשם פעילות הפנאי, בריאות, שיפור הכשר הגופני ולהישגיות.
האיגוד, חבר בוועד האולימפי ובארגון החתירה הבינלאומי - FISA .
במקור, היה האיגוד חלק מהתאחדות הספורט בישראל שעם פירוקה עבר לפעול כעמותה עצמאית.
הנהלת האיגוד מורכבת מנציגי המועדונים. מספר הנציגים בהנהלה מכל מועדון נקבע על פי מספר הספורטאים מכל מועדון המשתתפים בתחרויות ומהישגיהם באליפות הארץ. יו"ר האיגוד נבחר על ידי חברי ההנהלה.
חתירה בישראל > מועדוני חתירה בארץ > מועדון השייטים תל אביב

מועדון השייטים תל אביב נוסד ב-1935 בגדה הדרומית של הירקון. מייסדי המועדון היו יהודים שברחו מגרמניה הנאצית. עם הזמן, המועדון התפתח ונהיה למועדון הדומיננטי והמצליח בארץ[דרוש מקור] ומרבית חברי נבחרת ישראל באו ממועדון זה. רביעייה ממועדון זה (דני רוטנברג, דורון סרטנה, רם גולומביק ורזי פלד) העפילה לאולימפיאדת מוסקבה 1980, אך בעקבות החרם של מדינות המערב נבצר מרביעייה זו לייצג את ישראל באולימפיאדה. האווירה המשפחתית במועדון זה זיכתה אותו בכינוי "קיבוץ".
מועדון זה הוא המוביל בישראל, ולזכותו גביעים מתחרויות בישראל ומחוצה לה.
הישגיו של המועדון נכון לשנת 2012:
מדליית זהב נשים 14, מדליית זהב גברים 14, מדליית כסף גברים 14, מדליית זהב נשים 16, מדליית כסף גברים 16, מדליית ארד גברים 16, מדליית כסף נשים מסטרס, מדליית ארד נשים מסטרס ומדליית זהב שמינייה גברים מסטרס.
חתירה בישראל > מועדוני חתירה בארץ > מועדון חתירה חיפה

מועדון חתירה חיפה נוסד ב-1935 כאשר קבוצה של עולים מגרמניה העבירו חלק מן הסירות שהיו ברשותם מברלין והקימו את המועדון בחיפה. מועדון החתירה חיפה פעל לראשונה בצריף על נחל קישון ולאחר מכן עבר לאזור הנמל. ב-1963 עבר המועדון למעגן הספורט שבנמל הקישון עם כל אגודות השיט בחיפה, שם הוא פועל עד היום. רביעית נוער של נבחרת ישראל שמבוססת בעיקר על חותרי מועדון זה, הגיעה למקום ה-15 באליפות העולם 1999 במקצוע הרביעייה הכפולה[דרוש מקור]. במועדון פעילים כ-100 חברים בגילאים 13–90 (כשליש נשים).
חתירה בישראל > מועדוני חתירה בארץ > מועדון השיט טבריה

מועדון השיט טבריה הוקם בשנות החמישים על ידי יענקלה ודוד דרמון והוא נמצא על שפת הכנרת. המועדון החל לקיים תחרויות בימי העצמאות עם טקסים ופרסים, את הפרס הראשון קיבל המועדון בשנת 1952.
הישגים ארציים ובינלאומיים בעשור האחרון: מדליית ארד בתחרויות זאגרב, סלובניה, 2006; מדליית ארד בתחרויות המבורג, גרמניה, 2005; 6 מדליות זהב ו-4 מדליות כסף בתחרויות המכבייה בכנרת 2005; 2 מדליות זהב ו-4 מדליות כסף בתחרויות גנט, בלגיה, 2004; 2 מדליות זהב אוסטריה 2003 ומדליית זהב פינלנד 2003; מקום רביעי באליפות ארצות-הברית הפתוחה 2004 US Rowing וייצוג ישראל באליפויות העולם לנוער ולבוגרים 1997 עד 2007.
חתירה בישראל > מועדוני חתירה בארץ > מרכז דניאל לחתירה

מרכז דניאל לחתירה הוא מרכז ספורט ימי שהוקם בשנת 2003 על שם דניאל עמיחי מרכוס, חותר צעיר שנהרג בתאונת דרכים. המרכז ממוקם על הגדה הצפונית של הירקון, לא רחוק מנמל תל אביב.
המועדון מציע פעילות בתחומי החתירה האקדמית, קיאקים ימיים, קיאקי סרף-סקי וקיאקים אולימפיים.
במקום גם מחדר כושר, חוגי ספורט וקייטנות שיט.
ענף ספורט עממי נוסף המתפתח במרכז דניאל הוא חתירה קבוצתית בסירות דרקון. החתירה בסירות הדרקון מפתחת ומחדדת מיומנויות עבודת צוות ומנהיגות.
מרכז דניאל לחתירה מספק תשתית לחתירה אולימפית ופראלימפית, מטפח ספורטאים מצטיינים, ובד בבד מעצים אוכלוסיות דלות הזדמנויות ובעלות צרכים מיוחדים באמצעות פעילות ימית.
המבנה מעוצב כסירה הפוכה, ומצטיין בנגישות לבעלי צרכים מיוחדים.
חתירת נכים

חתירת נכים היא חתירה לאנשים מוגבלים פיזית או מנטלית, כולל שיתוק חלק גוף תחתון, שיתוק הגפיים ועיוורון. חתירת הנכים חדשה יחסית והחלה להתפתח לפני כ-20 שנה בכל העולם. חתירת נכים אינה שונה מחתירה רגילה.
ארגון החתירה העולמי (פיז"ה), אחראי על חתירת הנכים. בארגון חתירת הנכים חברות כ-25 מדינות, כולל ישראל.

ב-2002 נערכה בסביליה אליפות עולם ראשונה בחתירת נכים.
ב־2005 צורפה חתירת הנכים לארגון ספורט הנכים העולמי, והמשחקים הפאראלימפיים בבייג'ינג הייתה האולימפיאדה הראשונה שבה התקיימה תחרות חתירת נכים.
החתירה בסרטים

Ganbatte ikimasshoi, סרט יפני שיצא ב-1988.
Sommersturm, סרט גרמני שיצא בשנת 2004.
The Skulls, סרט אמריקאי משנת 2000 של רוב כהן.
True Blue, סרט בריטי משנת 1996.
Oxford Blues, סרט אמריקאי משנת 1984.
החתירה בסרטים > סרטים על חתירה

"Kimberly", סרט אמריקאי שיצא לאקרנים ב-1999. מבוסס על ספרו של הסופר הצרפתי גי דה מופאסאן.
"Hey Babu Riba", סרט יוגוסלבי שיצא ב-1986.
"שמונה בסירה אחת" סרט אמריקאי שיצא ב-1934. הסרט מספר על שמיניית חותרות בפנימיה פרטית בשווייץ, בבימוי ריצ'רד וואלס.
"the Boy in Blue", סרט קנדי בכיכובו של ניקולס קייג', שיצא לאקרנים ב-1986.
"Rowing Through" סרט קנדי יפני שיצא ב-1996.
ראו גם

חתירה (צורת שיט)
הערות שוליים

↑  ספר יונה, פרק א', פסוק י"ג
↑  פירוש רש"י למקרא על ספר יונה, פרק א', פסוק י"ג
↑  haifarowing - על המועדון
↑  מועדון השיט טבריה - היסטוריית המועדון
↑  מועדון השיט טבריה - הישגי המועדון
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
| --- | --- |
בקרת זהויות :  NLI: 987007546254205171  BNE: XX526807  BnF: cb12647960b (data)  GND: 4050803-1  LCCN: sh85115565  NARA: 10648076  NKC: ph135697 
דגם מעץ של סירה, בעלת משוט היגוי ותורן, ונהוגה בידי צוות חותרים ומפקח. המאות ה־21 עד ה־20 לפני הספירה. גובה הדגם 43 ס"מ ורוחבו 74 ס"מ, במוזיאון ישראל, ירושלים
נבחרת החתירה של ארצות הברית ברביעיית משוט לקלי משקל, אולימפיאדת אתונה 2004
התפתחות המשוטים עד ללהב בן ימינו
מועדון השייטים ברח' אוסישקין 11 תל אביב
השמינייה של מועדון השייטים ת"א מנצחת בתחרות
מרכז דניאל לחתירה ברח' רוקח 2 תל אביב
שאמיל טרפישצ'ב

| --- | --- |

 לידה:  7 במרץ 1948 (בן 76) מוסקבה, ברה"מ 
 מדינה:  רוסיה, ברית המועצות 
 תפקיד:  חבר הוועד האולימפי הבין-לאומי (1994) 
 מפלגה:  המפלגה הקומוניסטית של ברית המועצות 
 פרסים והוקרה:  עיטור הכבוד של הפדרציה הרוסית (1994)  עיטור מסדר המולדת דרגה שלישית (2 במרץ 2018)  Honoured coach of the RSFSR (1981)  מאמן מצטיין של ברית המועצות (1985)  עיטור ההצטיינות למען המולדת דרגה רביעית (2008)  אמן הספורט של ברה"מ (1966)  עיטור הידידות (רוסיה) (18 במאי 2017)  מדליה על הישגים למען המולדת דרגה שנייה  העיטור על השירות למען המולדת דרגה שנייה  מדליה להנצחת 1,000 שנים לייסוד קאזאן  מסדר דוסטיק, דרגה 2  מדליית עשור לאסטנה  אזרח כבוד של העיר קאזאן  בפסקה זו רשומה אחת נוספת שטרם תורגמה 
 
שאמיל טרפישצ'ב (בטטארית: Шамил Әнвәр улы Тарпищев; ברוסית: Шамиль Анвярович Тарпищев; נולד ב-7 במרץ 1948, מוסקבה) הוא שחקן טניס לשעבר, מאמן, פעיל ספורט ונשיא פדרציית הטניס של רוסיה.
ביוגרפיה

הוא נולד במוסקבה ב-7 במרץ 1948. הוריו היו אנוויאר בליאלוביץ' טרפישצ'ב (1913 - 1995) ומרים אלייבנה טרפישצ'בה (1922 - 2003) ,שגדלו בכפר טטרי במורדוביה. לשאמיל 2 בנים: אמיר (יליד 1987) ופיליפ (יליד 1994).
הוא התחנך במכון המרכזי הממלכתי לתרבות גוף והשתתף במספר טורנירי טניס לאומיים ובינלאומיים.
מאז 1974 הוא עוסק באימון טניסאים ועד 1991 אימן את נבחרות הגברים והנשים של ברית המועצות, חבר המדינות (1992) ורוסיה (עד 1997)
בעידן הסובייטי שחקני הטניס בהדרכתו זכו ב-26 מדליות זהב באליפויות אירופה בשנים 1974 - 1983 ובשנים 1974 ו-1876 הנבחרת הסובייטית זכתה בגביע דייוויס. בשנים 1978 ו-1979 נבחרת הנשים העפילה לחצי גמר גביע הפדרציה.
טרפישצ'ב היה יועץ לנשיא רוסיה לענייני ספורט בשנים 1992-1994 ועמד בראש קרן הספורט הלאומית (1992 - 1994) ובראש ועדת התיאום הנשיאותית לענייני ספורט (1993 - 1997) ובראש הוועדה הממשלתית לתיירות וספורט (1994 - 1996) והיה מיודד מאוד עם הנשיא, בוריס ילצין, שחיבב מאוד טניס ואף העניק חסות לטורניר הקרמלין קאפ, שטרפישצ'ב ניהל משנת 1996.
טרפישצ'ב גם ייעץ לראש עיריית מוסקבה לענייני ספורט. בשנת 2002 היה לחבר במועצה הנשיאותית לתרבות וספורט ועמד בראש הוועדה לפיתוח המדיניות הממשלתית בענייני ספורט וניסוח אסטרטגיית הפיתוח של ענפי ספורט ברוסיה.
טרפישצ'ב הוא גם חבר בוועד האולימפי הרוסי (מאז 1994) ובוועד האולימפי הבינלאומי מאז 1996.
מאז 2004 פועלת אקדמיית טרפישצ'ב לטניס שבקאזאן. הוא כיהן כקפטן נבחרת רוסיה לגביע הפדרציה והוחלף בשנת 2014 על ידי אנסטסיה מיסקינה
לאחר שרוסיה ניצחה את שוודיה בגביע דייוויס, שאמיל רשם הישג שיא של 55 ניצחונות במסגרת היותו קפטן הנבחרת.
הערות שוליים

↑  Спроси Шамиля Тарпищева
↑  Академия тенниса им. Тарпищева
↑  Шамиль Тарпищев установил рекорд, одержав 55 побед в Кубке Дэвиса
| --- | --- |
בקרת זהויות :  GND: 122830210  ISNI: 0000 0000 1287 8663  LNB: 000101714  VIAF: 305076345   WorldCat (עם VIAF): 305076345
פסקוב (כדורגל)

לוגו פסקוב 747
פסקוב הוא מועדון כדורגל רוסי מהעיר פסקוב, שהוקם לראשונה באביב 2006 בשם "מועדון כדורגל ספורט 747." מאז 2008, שיחק בליגה השנייה (ליגת הכדורגל המקצועית), אזור "מערב". הישג השיא היה סגנות אליפות הליגה בעונת 2013.
בשנים 2006-2020 הקבוצה הייתה בבעלות משפחת סבסטיאנוב, הידועה כאחת העשירות בפסקוב. מאז 2020 שינתה את שמה ונמצאת בבעלות ממשלת מחוז פסקוב.
שמות הקבוצה

1970 — אלקטרון
1971—1997 — משינוסטרויטל
1998—2000 — פסקוב
2001—2005 — פסקוב-2000
2006—2020 — פסקוב 747
2020—ואילך — פסקוב
היסטוריה > אלקטרון, משינוסטרויטל, פסקוב 2000

הקבוצה הוקמה לראשונה כמועדון "אלקטרון" בשנת 1970 שהתמודד בליגה הסובייטית השנייה. בעונת 1973 העפיל לגמר גביע רוסיה הסובייטית ובעונת 1992 סיימה במקום השלישי בליגה השנייה. בעונת 2001 — סיימה כסגנית אלופת מערב של ליגת הכדורגל המקצוענית של רוסיה. בעונת 2005 הקבוצה פורקה.
היסטוריה > פסקוב 747

בשנת 2006 היזם אלכסיי סבסטיאנוב, ראש קבוצת החברות Auto-Alliance, יזם את הקמת קבוצת פסקוב-747. הספרות 747 הוא קבוצת המספרים האהובה עליו.
היריבה המסורתית של פסקוב 747 (ומוקדם יותר, "פסקוב 2000") היא מועדון נוסף ממחוז פסקוב שמולו נערך הדרבי של אזור פסקוב (התחדש ברמה מקצועית בשנת 2017). קבוצת הנוער שיחקה באליפות LFL (מחוז צפון-מערב) בעונות 2009, 2011/12 וזכה באליפות מחוז פסקוב 2012, זכתה בגביע (2013) והעפילה לגמר (2012).
העונה שבה היה המועדון קרוב להעפיל לליגת FNL היה בשנת 2013, בעוד המועדון הצהיר על עמימות בפתרון סוגיה זו למקרה שיסיים במקום ראשון באזור המערב של הליגה השנייה ולא היה ברור אם יש למועדון את היכולת הפיננסית להתמודד בליגה הלאומית. ב-2019 אמר נשיא ההתאחדות לכדורגל של פסקוב, אנדריי אליניצ'ב, כי נושא ההצטרפות לליגה הלאומית אפילו לא יכול היה להילקח בחשבון בגלל אי התאמה חזקה בין הרמה המקצוענית והאפשרויות למימון המועדון בהתאם לדרישות ליגת הכדורגל לאומית. מאפריל 2013 ועד סוף שנת 2016 (כשנודע על כוונותיה של קבוצת לוקי אנרגיה להשתתף ברמה המקצוענית) המועדון נתמך על ידי המפעל המקומי לעיבוד בשר Velikoluksky. בשנת 2018 פסקוב 747 הייתה קרובה לאבד את מעמדה המקצועני (כקבוצת PFL‏).
היסטוריה > פסקוב

בקיץ 2019 נודע כי ממשלת המחוז דנה בנושא שינוי הבעלות על המועדון "על מנת למשוך מקורות מימון חוץ-תקציביים נוספים" ועיריית פסקוב החלה לנקוט בצעדים לפיהם פסקוב 747, אמורה הייתה להפוך למוסד עירוני אוטונומי ללא מטרות רווח ובכך להעביר את המועדון מאחריות ממשלת המחוז לידי עיריית פסקוב. בסוף שנת 2019 נודע שבמסגרת היעדים המוצהרים יוקם מועדון כדורגל חדש בשם ”פסקוב".
המועדון החדש הוקם ב-7 בפברואר 2020 ותוכנן כי החל מעונת 2020/21, המועדון החדש בשם "פסקוב" יחליף את "פסקוב 747" בליגה המקצוענית. מנכ"ל הקבוצה הוא הכדורגלן לשעבר, ולדימיר באבינין. עם זאת, במאי 2020 דווח שהקבוצה החדשה תשתתף בליגת הכדורגל החובבנית של רוסיה, לאור קיצוץ בתקציב בעקבות התפרצות נגיף הקורונה ברוסיה. הקבוצה העפילה לגמר גביע צפון-מערב של הליגה השלישית וזכתה בתואר הראשון שלה אחרי ניצחון 3:0 על ספורט סנקט פטרבורג.
בעונת 2022/2023 תתמודד בליגה הרוסית השנייה בכדורגל.
אצטדיון הקבוצה

המועדון משחק באצטדיון לוקומוטיב בפסקוב (בשנים 2006–2020 נקרא בשם קומפלקס הספורט 747), שמגרש הכדורגל שלו מצויד בדשא מלאכותי מיושן (שהונח באוקטובר 2006) באיכות ירודה.
מאמנים נודעים

2006, 2010 - ולדימיר קוסוגוב
2007 - ויאצ'סלב וולקוב
2008 - בוריס ז'ורוולב
2009 - אנדריי אלניצ'ב
2011 (עד יוני) - אדוארד מלופייב
2011 (מיוני) - איגור וסילייב
הישגים לפי עונה > אלקטרון, משינוסטרויטל

| שנה | טורניר> ליגה (רמה) | טורניר> אזור | מיקום | משחקים | ניצחונות | שוויונות | הפסדים | יחס שערים | הערות |
| --- | --- | --- | --- | --- | --- | --- | --- | --- | --- |
| 1970 | קלאס ב' (4) | 1 | 17 | 32 | 5 | 5 | 22 | 15-46 |  |
| 1971 | הליגה השנייה (3) | 2 | 11 | 38 | 13 | 7 | 18 | 34-42 |  |
| 1972 | הליגה השנייה (3) | 2 | 7 | 38 | 15 | 12 | 11 | 36-33 |  |
| 1973 | הליגה השנייה (3) | 2 | 9 | 32 | 12 | 8 | 12 | 31-34 |  |
| 1974 | הליגה השנייה (3) | 2 | 18 | 40 | 11 | 8 | 21 | 40-56 |  המועדון פורק בתום העונה |
| 1989 | ליגה חובבנית (4) | ‏4 "צפון" | 1 | 14 | 3 | 2 | 6 | 26-8 |  |
| 1989 | ליגה חובבנית (4) | שלב הגמר | 2 | 5 | 3 | 1 | 1 | 9-4 |  |
| 1989 | ליגה חובבנית (4) | משחקי מעבר | 2 | 2 | 1 | 0 | 1 | 4-5 |  |
| 1990 | הליגה הנמוכה השנייה (4) | 6 | 6 | 32 | 14 | 12 | 6 | 45-34 |  |
| 1991 | הליגה הנמוכה השנייה (4) | 6 | 9 | 42 | 17 | 10 | 15 | 54-40 |  |